《送钟宏彰修撰归省兼致意彝训绍隆》
明代·杨士奇

荆山有奇璞，恒为庙堂珍。英才履忠信，安得山泽沦。

钟子力学殖，行义修诸身。遭逢昭明代，怀瑜谒紫宸。

遂登白玉堂，出入陪辅臣。晨趋启沃筵，暮归思经纶。

鞠躬以效职，光华映青春。忠孝并所惇，念我鹤发亲。

八年旷定省，梦寐心䞭䞭。臣切乌鸟私，伏陛一再陈。

归宁丹诏许，拜荷圣主仁。维时春冰泮，长河浩潾潾。

初发清潞漘，遄溯沽水津。暄风芍药开，照耀斑衣新。

上堂献寿卮，慈颜和以忻。次第省耆旧，亦复展戚姻。

欧乡有君子，昔者联朝绅。超然谢尘鞅，还山侣逸民。

南北遥相望，有怀赋停云。子归定相见，为予致慇勤。

作者简介：杨士奇（1366～1444），明代大臣、学者，名寓，字士奇，以字行，号东里，谥文贞，汉族，江西泰和（今江西泰和县澄江镇）人。官至礼部侍郎兼华盖殿大学士，兼兵部尚书，历五朝，在内阁为辅臣四十余年，首辅二十一年。与杨荣、杨溥同辅政，并称“三杨”，因其居地所处，时人称之为“西杨”。“三杨”中，杨士奇以“学行”见长，先后担任《明太宗实录》、《明仁宗实录》、《明宣宗实录》总裁。